Italianul Nicolo Napoli (62 de ani) este noul antrenor al lui FCU Craiova, care s-a despărțit recent de Giovanni Constantino.
Astfel, Nicolo Napoli își va începe 10-lea mandat pe banca echipei patronate de Adrian Mititelu, care va lupta în play-out pentru evitarea retrogradării.
"Nicolo Napoli se reîntoarce! Nicolo Napoli este antrenorul principal al echipei noastre", a anunâat clubul prin intermediul rețelelor de socializare.
Nicolo Napoli a plecat pentru a noua oară de la echipa lui Adrian Mititelu în iunie 2023. 2004 e anul în care Napoli a antrenat-o pentru prima dată pe FCU Craiova.
"Mereu când am avut nevoie de el a şi venit, dar nu vedeţi că sunt singurul care-l angajează? Dacă acum e liber, de ce nu se duce la alt club? Să facă acolo. Vine aici şi vine într-un sistem, cu masa pusă cum se spune", a declarat atunci Adrian Mititelu pentru Sport Total FM.
Primul meci al lui Napoli la FCU Craiova în al 10-lea mandat va fi chiar derby-ul cu Universitatea, programat la 10 martie.